RSG - Dis die een! || Leon Se Flieks || THE GRUDGE
Akteurs: Tara Westwood, Zoe Fish, Demián Bichir, John Cho
THE GRUDGE het omtrent soveel kans om vir ‘n Oscar benoem te word as vir alle verkeersligte in ons land om te werk. Dis ‘n nuwe weergawe van ‘n Japannese rolprent, en daar is enkele grusame en vreesaanjaende tonele, maar nie genoeg om R80 daarop uit te gee nie. Dit gaan oor ‘n huis wat vervloek is. Wanneer ‘n ondersoekbeampte haar daarin begewe om moorde op te los, heg ‘n bose entiteit aan haar vas en terroriseer die arme vrou, en ons, vir 90 minute.
As jy lus is vir ‘n lekker goedkoop riller, en jy wil nie dink nie maar net laaglê, sal jy dalk in jou springmielies stik wanneer ‘n vrou haar gesig in koue water was en ‘n entiteit agter haar beweeg. Daar is vele gesigwastonele in die fliek, maar dit sal beslis nie op enige top 20 van mees skrikwekkende rolprente van alle tye verskyn nie. THE GRUDGE is ‘n gemaklike, inspanninglose poging tot ‘n riller.